Citroën Jumpy

Το Citroën Jumpy είναι ένα μεσαίο επαγγελματικό αυτοκίνητο τύπου «βαν» (van), που κατασκευάζεται από τη γαλλική αυτοκινητοβιομηχανία Citroën από το 1994. Από το 2007 έως το 2016 παρήχθη η δεύτερη γενιά του μοντέλου, ενώ από το 2016 βρίσκεται στην τρίτη γενιά του. Αντικατέστησε το Citroën C25, το οποίο είχε παραχθεί από το 1981 έως το 1993. Ειδικότερα στα αγγλόφωνα και δεξιοτίμονα κράτη Ηνωμένο Βασίλειο, Ιρλανδία, Αυστραλία και Νότια Αφρική, το Jumpy κυκλοφορεί ως Citroën Dispatch.

Όπως είχε συμβεί και με το C25, το Jumpy ήταν το αποτέλεσμα της συνεργασίας στα επαγγελματικά αυτοκίνητα με την ιταλική Fiat, η οποία είχε ξεκινήσει το 1974, με το Citroën C35. Τα συγγενικά μοντέλα του Jumpy είναι το Fiat Scudo και το Peugeot Expert. Το 2013, η Toyota λανσάρισε και μια δική της συγγενική εκδοχή, το Toyota ProAce.

 Πρώτη γενιά 

Το αρχικό Jumpy κυκλοφόρησε τον Ιούνιο του 1994, για τη σεζόν (model year) του 1995, και σε πολλές εκδοχές αμαξώματος και εσωτερικής διαμόρφωσης, μεταξύ των οποίων: van, panel van, mini-bus (μίνι λεωφορείο), pick-up, ασθενοφόρο και μίνι τροχόσπιτο. Ειδικότερα το mini-bus μπορούσε να παραγγελθεί ως 5-θέσιο, 6-θέσιο, 8-θέσιο ή 9-θέσιο. Στη Γαλλία διατέθηκαν συνολικά 14 εκδόσεις του μοντέλου.Citroën Jumpy / Dispatch Το 2004, έγινε μία μικρή αισθητική ανανέωση στο μπροστινό μέρος του Jumpy πρώτης γενιάς, ταυτόχρονα με την εισαγωγή δύο καινούριων κινητήρων.

Υπήρξε και ένα διπλοκάμπινο panel van με μακρύτερο μεταξόνιο και 2 σειρές καθισμάτων, το Citroën Jumpy Dubbele Cabine («Διπλή Καμπίνα»), που κατασκευάστηκε και διατέθηκε στην Ολλανδία.

Ένα αξιοσημείωτο πλεονέκτημα και των 3 μοντέλων, ήταν ότι προσφέρονταν και σε μία εκδοχή με πλήρες σαλόνι, αλλά εντελώς «άδειο» το πίσω μέρος του αμαξώματος και μόνο με το δάπεδο του σασί, επιτρέποντας έτσι την aftermarket μετατροπή σε άλλες εκδοχές που δεν υπήρχαν στον επίσημο εργοστασιακό κατάλογο.

 Κινητήρες 

 Βενζίνης:
 1.6i / 80 hp
 2.0i / 134 hp (από το 2004)

 Diesel: 
 1.9 D / 71 hp
 1.9 TD / 92 hp
 2.0 JTD / 95 hp (από το 2004)
 2.1 TD / 108 hp 
 2.0 HDi / 110 hp 

 Δεύτερη γενιά 

Τον Νοέμβριο του 2006, κυκλοφόρησε στην αγορά η δεύτερη γενιά του Jumpy, με ακόμα περισσότερες εκδοχές αμαξώματος και δυνατότητες εσωτερικής διαμόρφωσης, καθώς και περαιτέρω αύξηση του αποθηκευτικού χώρου φόρτωσης, ενώ στα περισσότερα κράτη το σύστημα δορυφορικής πλοήγησης έγινε στάνταρ.

Μάλιστα και τα τρία μοντέλα, Expert, Scudo και Jumpy, κέρδισαν μαζί τον τίτλο «Van of the Year» («βαν της χρονιάς») για το 2008.

 Κινητήρες 

 1.6 HDi / 90 hp
 2.0 HDi / 120 hp
 2.0 HDi / 140 hp
 2.0 HDi / 160 hp
 2.0i 16V βενζίνης / 140 hp

 Τρίτη γενιά 

Η τρίτη γενιά του μοντέλου διατίθεται στην αγορά από το 2016.

 Αναφορές 

 Εξωτερικοί σύνδεσμοι 

 Jumpy links at Citroën World
 Αφιέρωμα στο Citroën Jumpy από το Citroënët (στα αγγλικά)
 Αφιέρωμα στο Citroën Jumpy Dubbele Cabine από το Citroënët (στα αγγλικά)

Jumpy
Κατηγορία:Επαγγελματικά αυτοκίνητα
Κατηγορία:Γαλλικά αυτοκίνητα